תקנות החברות (כללים בדבר גמול והוצאות לדירקטור חיצוני)

{{ח:התחלה}}
{{ח:כותרת|תקנות החברות (כללים בדבר גמול והוצאות לדירקטור חיצוני), התש״ס–2000}}

{{ח:פתיח-התחלה}}
{{ח:תיבה|ק״ת תש״ס, 290|תקנות החברות (כללים בדבר גמול והוצאות לדירקטור חיצוני)|https://olaw.org.il/takanot/takanot-6017.pdf}}, {{ח:תיבה|586|תיקון|https://olaw.org.il/takanot/takanot-6035.pdf}}; {{ח:תיבה|תשס״א, 44|תיקון|https://olaw.org.il/takanot/takanot-6063.pdf}}, {{ח:תיבה|536|ת״ט|https://olaw.org.il/takanot/takanot-6092.pdf}}; {{ח:תיבה|תשס״ג, 646|תיקון|https://olaw.org.il/takanot/takanot-6234.pdf}}; {{ח:תיבה|תשס״ח, 592|תיקון|https://olaw.org.il/takanot/takanot-6653.pdf}}; {{ח:תיבה|תשע״ב, 794|תיקון|https://olaw.org.il/takanot/takanot-7092.pdf}}; {{ח:תיבה|תשע״ו, 947|תיקון|https://olaw.org.il/takanot/takanot-7639.pdf}}.

''עדכון סכומים:'' {{ח:תיבה|ק״ת תשע״ג, 1388|הודעה|https://olaw.org.il/takanot/takanot-7261.pdf}}, {{ח:תיבה|1581|הודעה (מס׳ 2)|https://olaw.org.il/takanot/takanot-7277.pdf}}; {{ח:תיבה|תשע״ד, 924|הודעה|https://olaw.org.il/takanot/takanot-7351.pdf}}; {{ח:תיבה|תשע״ט, 1410|הודעה|https://olaw.org.il/takanot/takanot-8112.pdf}}; {{ח:תיבה|תשפ״ג, 1731|הודעה|https://olaw.org.il/takanot/takanot-10640.pdf}}; {{ח:תיבה|תשפ״ה, 2381|הודעה|https://olaw.org.il/takanot/takanot-12006.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק החברות#סעיף 244|סעיפים 244(א)}}, {{ח:חיצוני|חוק החברות#סעיף 284|284}} {{ח:חיצוני|חוק החברות#סעיף 366|ו־366}} {{ח:חיצוני|חוק החברות|לחוק החברות, התשנ״ט–1999}} (להלן – החוק), בהתייעצות עם רשות ניירות ערך, ובאישור ועדת החוקה חוק ומשפט של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשס״א, תשס״ג, תשס״ח, תשע״ב}}
{{ח:ת}} בתקנות אלה –
{{ח:ת|סוג=הגדרה}} ”חברה“ – חברה ציבורית וחברת איגרות חוב;
{{ח:ת|סוג=הגדרה}} ”דירקטור חיצוני מומחה“ – אחד מאלה:
{{ח:תתת|(1)}} דירקטור בעל מומחיות חשבונאית ופיננסית;
{{ח:תתת|(2)}} דירקטור שבשל השכלתו, ניסיונו וכישוריו הוא בעל מיומנות גבוהה והבנה עמוקה בתחום עיסוקה העיקרי של החברה; הערכת מיומנותו והבנתו של הדירקטור תיעשה בידי הדירקטוריון, לאחר שהדירקטור הוסיף להצהרתו לפי {{ח:חיצוני|חוק החברות#סעיף 241|סעיף 241 לחוק}}, הצהרה לגבי השכלתו, ניסיונו וכישוריו, ככל שהם רלוונטיים להערכתו כאמור וצירף מסמכים התומכים בהצהרתו;
{{ח:ת|סוג=הגדרה}} ”דרגה“ – אחת מחמש דרגות של חברה, כמפורט {{ח:פנימי|תוספת 1|בתוספת הראשונה}};
{{ח:ת|סוג=הגדרה}} ”רבעון“ – תקופה של שלושה חודשים המסתיימת ביום האחרון של החודש השלישי, השישי, התשיעי, והשנים עשר, של שנת הכספים של החברה.

{{ח:סעיף|2|גמול בהתאם לדרגה|תיקון: תשס״א}}
{{ח:ת}} הגמול השנתי וגמול ההשתתפות שדירקטור חיצוני זכאי להם מן החברה יהיו בהתאם לדרגה שבה מסווגת החברה אלא אם כן נקבע אחרת בתקנות אלה.

{{ח:סעיף|3|קביעת הדרגה|תיקון: תשס״ח}}
{{ח:ת}} דרגתה של חברה תהיה בכל שנת כספים לפי הונה העצמי המופיע במאזן המבוקר שלה לשנה הקודמת ובחברה שהיא גוף מוסדי, לפי הונה העצמי כאמור, בתוספת שווי הנכסים שהיא מנהלת בעבור אחרים; לעניין זה, ”גוף מוסדי“ – כהגדרתו {{ח:חיצוני|חוק הפיקוח על שירותים פיננסיים (ביטוח)|בחוק הפיקוח על שירותים פיננסיים (ביטוח), התשמ״א–1981}}, וכן מנהל קרן כמשמעותו {{ח:חיצוני|חוק השקעות משותפות בנאמנות#סעיף 4|בסעיף 4 בחוק השקעות משותפות בנאמנות, התשנ״ד–1994}}.

{{ח:סעיף|4|גמול שנתי|תיקון: תשס״א, תשס״ג, תשס״ח, תשע״ב}}
{{ח:תת|(א)}} לכל שנת כספים שבה מכהן אדם כדירקטור חיצוני תשלם לו החברה גמול שנתי.
{{ח:תת|(ב)}} סכום הגמול השנתי לדירקטור חיצוני יהיה בטווח המפורט {{ח:פנימי|תוספת 2|בתוספת השניה}}, והוא ייקבע ויאושר כאמור {{ח:חיצוני|חוק החברות#סעיף 270|בסעיפים 270(3)}} {{ח:חיצוני|חוק החברות#סעיף 273|ו־273 לחוק}}.
{{ח:תת|(ג)}} סכום הגמול השנתי הניתן לכל דירקטור חיצוני בחברה יהיה זהה ואולם לדירקטור חיצוני מומחה יכול שיינתן סכום גבוה מן הסכום הניתן לדירקטור חיצוני שאינו דירקטור חיצוני מומחה, כאמור {{ח:פנימי|סעיף 5א|בתקנה 5א}}, ובלבד שסכום הגמול השנתי לכל דירקטור חיצוני מומחה יהיה זהה.
{{ח:תת|(ד)}} סכום הגמול השנתי יובא לידיעת המועמד לכהונת דירקטור חיצוני קודם לקבלת הסכמתו לכהן בתפקיד יאושר באסיפה הכללית שבה הוא מתמנה אם החברה היא חברה ציבורית, אלא אם כן סכום הגמול אינו טעון לפי {{ח:פנימי|סעיף 7|תקנה 7}} אישור של האסיפה הכללית, והוא לא ישונה במשך כל תקופת כהונה של שלוש שנים בהתאם {{ח:חיצוני|חוק החברות#סעיף 245|לסעיף 245 לחוק}}.
{{ח:תת|(ה)}} הגמול השנתי ישולם לדירקטור חיצוני בכל אחת משנות כהונתו; כיהן אדם כדירקטור חיצוני בחלק משנת כספים, ישולם לו החלק היחסי לאותה שנה.
{{ח:תת|(ו)}} החברה תשלם לכל דירקטור חיצוני את הגמול השנתי בארבעה תשלומים שווים בתחילת כל רבעון בעד הרבעון שקדם לו.

{{ח:סעיף|5|גמול השתתפות|תיקון: תשס״א, תשס״ג}}
{{ח:תת|(א)}} בעד השתתפות בישיבה של הדירקטוריון או של ועדת דירקטוריון לרבות ועדת ביקורת, תשלם החברה לדירקטור חיצוני גמול השתתפות.
{{ח:תת|(ב)}} השתתף דירקטור חיצוני בישיבה באמצעי תקשורת כאמור {{ח:חיצוני|חוק החברות#סעיף 101|בסעיף 101 לחוק}}, תשלם החברה לדירקטור חיצוני גמול השתתפות בשיעור של 60% מגמול ההשתתפות בישיבה רגילה. התקבלה החלטה של הדירקטוריון בלא התכנסות בפועל, כאמור {{ח:חיצוני|חוק החברות#סעיף 103|בסעיף 103 לחוק}}, תשלם החברה לדירקטור החיצוני גמול השתתפות בשיעור של 50% מגמול ההשתתפות בישיבה רגילה.
{{ח:תת|(ג)}} סכום גמול ההשתתפות יהיה בטווח המפורט {{ח:פנימי|תוספת 3|בתוספת השלישית}} והוא ייקבע כאמור {{ח:חיצוני|חוק החברות#סעיף 270|בסעיפים 270(3)}} {{ח:חיצוני|חוק החברות#סעיף 273|ו־273 לחוק}}.
{{ח:תת|(ד)}} דירקטור חיצוני זכאי לגמול השתתפות אם השתתף בישיבה כולה או ברובה.
{{ח:תת|(ה)}} {{ח:הערה|(נמחקה).}}
{{ח:תת|(ו)}} גמול השתתפות ישולם לדירקטור חיצוני לא יאוחר משלושים ימים ממועד הישיבה או, לפי קביעת החברה, בתחילת הרבעון, בעד כל הישיבות וההחלטות בלא התכנסות שבהן השתתף ברבעון שקדם לו.
{{ח:תת|(ז)}} הוראות {{ח:פנימי|סעיף 4|תקנה 4(ג) ו־(ד)}} יחולו על גמול ההשתתפות, בשינויים המחויבים.

{{ח:סעיף|5א|תוספת גמול לדירקטור חיצוני מומחה|תיקון: תשס״ח}}
{{ח:ת}} לעניין גמול המשולם לדירקטור חיצוני מומחה, יקראו את {{ח:פנימי|תוספת 2|התוספת השניה}} {{ח:פנימי|תוספת 3|והתוספת השלישית}} כאילו במקום הסכומים הנקובים בהן בטור ”סכום מרבי“, באו הסכומים הנקובים {{ח:פנימי|תוספת 4|בתוספת הרביעית}}.

{{ח:סעיף|6|החזר הוצאות|תיקון: תשס״א, תשס״ג}}
{{ח:תת|(א)}} הגמול לדירקטור חיצוני לפי תקנות אלה כולל את כל ההוצאות שהיו לו בקשר להשתתפותו בישיבה שנערכה באזור מגוריו; קיים הדירקטוריון ישיבה מחוץ לאזור מגוריו של דירקטור חיצוני שהשתתף בה, תחזיר לו החברה הוצאות נסיעה בלבד; קיים הדירקטוריון ישיבה מחוץ לארץ מגוריו של דירקטור חיצוני שהשתתף בה, תחזיר לו החברה את הוצאותיו הכרוכות במישרין בהשתתפות זו; החזר ההוצאות יהיה בהתאם לאמות המידה שלפיהן משלמת החברה לכל דירקטור שאינו דירקטור חיצוני ושאינו תושב המדינה שבה נערכה הישיבה, בשל החזר ההוצאות בעד השתתפותו באותה ישיבה.
{{ח:תת|(ב)}} אין בהוראות תקנות אלה כדי לשלול את זכותו של דירקטור חיצוני להחזר הוצאות בגין העסקת יועץ לפי {{ח:חיצוני|חוק החברות#סעיף 266|סעיף 266 לחוק}} או כדי למנוע מהחברה לשאת בהוצאות של דירקטור חיצוני בגין השתלמויות הנחוצות למילוי תפקידו.

{{ח:סעיף|7|הקלה לגבי אישור הגמול השנתי וגמול ההשתתפות|תיקון: תשס״ח}}
{{ח:תת|(א)}} בחרה החברה לשלם לדירקטור חיצוני גמול השתתפות או גמול שנתי, בסכומים שבטווח שבין הסכומים הקבועים לסכומים המרביים {{ח:פנימי|תוספת 2|שבתוספת השניה}} {{ח:פנימי|תוספת 3|ובתוספת השלישית}}, אין סכום הגמול השנתי וגמול ההשתתפות טעונים אישור בדרך הקבועה {{ח:חיצוני|חוק החברות#סעיף 273|בסעיף 273 לחוק}}.
{{ח:תת|(ב)}} בחרה החברה לשלם לדירקטור החיצוני גמול השתתפות או גמול שנתי בסכומים נמוכים מן הסכומים הקבועים {{ח:פנימי|תוספת 2|בתוספת השניה}} {{ח:פנימי|תוספת 3|ובתוספת השלישית}}, יאושר הגמול בדרך הקבועה {{ח:חיצוני|חוק החברות#סעיף 273|בסעיף 273 לחוק}}.

{{ח:סעיף|8|הצמדה|תיקון: תש״ס, תשס״ח, תשע״ו}}
{{ח:תת|(א)}} הסכומים המפורטים {{ח:פנימי|תוספת 1|בתוספת הראשונה}}, {{ח:פנימי|תוספת 2|בתוספת השניה}}, {{ח:פנימי|תוספת 3|בתוספת השלישית}} {{ח:פנימי|תוספת 4|ובתוספת הרביעית}} ישתנו ב־1 בפברואר של כל שנה (להלן – יום השינוי) לפי שיעור העליה של המדד החדש לעומת המדד היסודי.
{{ח:תת|(ב)}} סכום מוגדל כאמור יעוגל לסכום הקרוב שהוא מכפלה של חמישה שקלים חדשים.
{{ח:תת|(ג)}} בתקנה זו –
{{ח:תת|סוג=הגדרה}} ”מדד“ – מדד המחירים לצרכן שמפרסמת הלשכה המרכזית לסטטיסטיקה;
{{ח:תת|סוג=הגדרה}} ”המדד היסודי“ – המדד שפורסם לחודש דצמבר 2007;
{{ח:תת|סוג=הגדרה}} ”המדד החדש“ – המדד שפורסם לאחרונה לפני יום השינוי.

{{ח:סעיף|8א|גמול יחסי|תיקון: תשס״א, תשס״ג, תשס״ח}}
{{ח:תת|(א)}} בתקנה זו, ”דירקטור אחר“ – דירקטור שאיננו דירקטור חיצוני בחברה, למעט כל אחד מאלה:
{{ח:תתת|(1)}} דירקטור בעל שליטה;
{{ח:תתת|(2)}} דירקטור הממלא תפקיד נוסף בחברה או נותן לה שירותים נוספים באופן שוטף;
{{ח:תתת|(3)}} דירקטור הממלא תפקיד בתאגיד שהוא בעל שליטה בחברה או נותן לו שירותים באופן שוטף;
{{ח:תתת|(4)}} דירקטור הממלא תפקיד בתאגיד שהוא בשליטת בעל השליטה בחברה או נותן לו שירותים באופן שוטף;
{{ח:תתת|(5)}} דירקטור שאינו מקבל גמול מהחברה; ”גמול“ לענין פסקה זו אינו כולל גמול בניירות ערך לפי {{ח:פנימי|סעיף 8ב|תקנה 8ב}}.
{{ח:תת|(ב)}} חברה רשאית להחליט כי סכום הגמול לדירקטור חיצוני לא יהא גמול כאמור {{ח:פנימי|סעיף 4|בתקנות 4}}, {{ח:פנימי|סעיף 5|5}} {{ח:פנימי|סעיף 7|ו־7}} (להלן – גמול קבוע) אלא גמול הנקבע ביחס לשכרם של הדירקטורים האחרים בחברה (להלן – גמול יחסי) ובלבד שהתקיימו כל אלה:
{{ח:תתת|(1)}} סכום הגמול לא יפחת מן הסכום המזערי הקבוע {{ח:פנימי|תוספת 2|בתוספת השניה}} {{ח:פנימי|תוספת 3|והשלישית}} ומן הגמול הנמוך ביותר שמקבל דירקטור אחר בחברה ולא יעלה על ממוצע סכום הגמול שמקבלים כל הדירקטורים האחרים ולגבי דירקטור חיצוני מומחה, בתוספת 33% לממוצע סכום הגמול האמור בחברה והוא ישולם במועדים שבהם הוא משולם לדירקטורים האחרים בחברה;
{{ח:תתת|(2)}} הגמול הניתן –
{{ח:תתתת|(א)}} לכל דירקטור חיצוני מומחה בחברה יהיה זהה;
{{ח:תתתת|(ב)}} לכל דירקטור חיצוני בחברה, שאיננו דירקטור חיצוני מומחה, יהיה זהה;
{{ח:תתת|(3)}} בחברה מכהנים לפחות שני דירקטורים אחרים;
{{ח:תתת|(4)}} הגמול היחסי ייקבע ויאושר כאמור {{ח:חיצוני|חוק החברות#סעיף 270|בסעיפים 270(3)}} {{ח:חיצוני|חוק החברות#סעיף 273|ו־273 לחוק}}; היה הגמול היחסי גבוה ביותר מ־50% מהסכום המרבי הקבוע {{ח:פנימי|תוספת 2|בתוספות השניה}}, {{ח:פנימי|תוספת 3|השלישית}} {{ח:פנימי|תוספת 4|או הרביעית}}, לפי העניין, יינתן אישור האסיפה הכללית לפי {{ח:חיצוני|חוק החברות#סעיף 239|סעיף 239(ב) לחוק}}.
{{ח:תת|(ג)}} חדל להתקיים בחברה התנאי שבתקנת משנה (ב)(3) במהלך כהונת דירקטור חיצוני ששולם לו גמול יחסי, בשל שינוי בהרכב הדירקטוריון –
{{ח:תתת|(1)}} היה הגמול ששולם סכום קצוב שלא משתנה במהלך הכהונה (להלן – סכום קצוב), תמשיך החברה לשלם את הגמול ששילמה לדירקטור החיצוני עובר לשינוי בהרכב הדירקטוריון;
{{ח:תתת|(2)}} לא היה הגמול סכום קצוב, תשלם החברה לדירקטור החיצוני גמול בסכום הממוצע ששולם לו בששת החודשים שקדמו לשינוי בהרכב הדירקטוריון (להלן – הגמול הממוצע) או גמול שייקבע לפי {{ח:פנימי|סעיף 4|תקנות 4}}, {{ח:פנימי|סעיף 5|5}} {{ח:פנימי|סעיף 7|ו־7}} תוך שלושה חודשים ממועד השינוי, ובלבד שסכום הגמול לא יפחת מן הגמול הממוצע.
{{ח:תת|(ד)}} ההחלטה בדבר תשלום גמול יחסי ואופן קביעתו לפי תקנת משנה (ב) תובא לידיעת המועמד לכהונת דירקטור קודם לקבלת הסכמתו לכהן בתפקיד, תאושר באסיפה הכללית שבה הוא מתמנה והיא לא תשונה במשך כל תקופת כהונה של שלוש שנים בהתאם {{ח:חיצוני|חוק החברות#סעיף 245|לסעיף 245 לחוק}}.

{{ח:סעיף|8ב|גמול בניירות ערך|תיקון: תשס״א, תשס״א־2, תשס״ג, תשס״ח, תשע״ב}}
{{ח:תת|(א)}} חברה רשאית לקבוע כי נוסף על הגמול הקבוע או הגמול היחסי, לפי הענין, היא תשלם לדירקטור החיצוני גמול בניירות ערך, ובלבד שהתקיימו כל אלה:
{{ח:תתת|(1)}} ניירות הערך יוענקו במסגרת תכנית תגמול הכוללת גם את כל הדירקטורים שהם דירקטורים אחרים בחברה, ולנושאי משרה נוספים;
{{ח:תתת|(2)}} הוראות {{ח:פנימי|סעיף 8א|תקנה 8א}} יחולו, בשינויים המחויבים, על גמול בניירות ערך; לענין זה יראו כסכום הגמול את כמות ניירות הערך, תנאי ומחיר המימוש, מועדי ותנאי הזכאות, ושאר תנאי ניירות הערך ואת {{ח:פנימי|סעיף 8א|פסקה (5) להגדרה ”דירקטור אחר“ בתקנה 8א(א)}} יקראו כ”דירקטור שאינו מקבל גמול מהחברה לרבות גמול בניירות ערך“;
{{ח:תתת|(3)}} הקביעה של גמול בניירות ערך לדירקטור חיצוני, אופן הקביעה או סכום הגמול, בהתאם לפסקה (2) יובאו לידיעת המועמד לכהן כדירקטור חיצוני קודם קבלת הסכמתו לכהן בתפקיד, תאושר באסיפה הכללית שבה הוא מתמנה אם החברה היא חברה ציבורית והיא לא תשונה במשך כל תקופת כהונה של שלוש שנים בהתאם {{ח:חיצוני|חוק החברות#סעיף 245|לסעיף 245 לחוק}}.
{{ח:תת|(ב)}} בתקנה זו, ”ניירות ערך“ – מניות או זכויות לרכוש מניות, למעט איגרות חוב הניתנות להמרה למניות.

{{ח:סעיף|8ג|שינוי הגמול בעת מינוי דירקטור חיצוני|תיקון: תשס״ג, תשס״ח}}
{{ח:ת}} על אף האמור {{ח:פנימי|סעיף 4|בתקנות 4(ד)}}, {{ח:פנימי|סעיף 5|5(ז)}}, {{ח:פנימי|סעיף 8א|8א(ד)}} {{ח:פנימי|סעיף 8ב|ו־8ב(א)(3)}}, חברה רשאית, בעת מינוי דירקטור חיצוני –
{{ח:תת|(1)}} לשנות את הגמול אשר נקבע לדירקטור החיצוני המכהן או את אופן קביעתו, ובלבד שהשינוי מטיב עם הדירקטור החיצוני המכהן;
{{ח:תת|(2)}} לקבוע כי בתום כהונתו של הדירקטור החיצוני המכהן, ישולם לדירקטור החיצוני המתמנה גמול נמוך מן הגמול המשתלם לדירקטור החיצוני המכהן ובלבד שהגמול או אופן קביעתו יובאו לידיעת המועמד לכהן כדירקטור חיצוני חדש, קודם קבלת הסכמתו לשמש דירקטור כאמור.

{{ח:סעיף|8ד|חברות שמניותיהן רשומות למסחר בבורסה מחוץ לישראל|תיקון: תשס״ח}}
{{ח:ת}} אין בתקנות אלה כדי לגרוע מן הסכומים שחברה רשאית לשלם לפי {{ח:חיצוני|תקנות החברות (הקלות לחברות ציבוריות שמניותיהן רשומות למסחר בבורסה מחוץ לישראל)#סעיף 5|תקנה 5(ו) לתקנות החברות (הקלות לחברות ציבוריות שמניותיהן רשומות למסחר בבורסה מחוץ לישראל), התש״ס–2000}}.

{{ח:סעיף|9|ביטול}}
{{ח:ת}} תקנות החברות (כללים בדבר גמול והוצאות לדירקטור מקרב הציבור), התשמ״ח–1988 – בטלות.

{{ח:סעיף|10|הוראת מעבר}}
{{ח:ת}} גמול שנקבע לדירקטור מקרב הציבור לפי הוראות {{ח:חיצוני|פקודת החברות|פקודת החברות [נוסח חדש], התשמ״ג–1983}}, יראו אותו כגמול שנקבע ואושר לפי תקנות אלה.

{{ח:קטע2|תוספת 1|תוספת ראשונה|תיקון: תשס״ח}}
{{ח:קטע4||{{ח:הערה|({{ח:פנימי|סעיף 1|תקנה 1 – הגדרת ”דרגה“}})}}}}

{{ח:סעיף*|||תיקון: [הודעות]}}
{{ח:ת}} {{ח:הערה|(כל הסכומים מעודכנים לחודש פברואר 2025).}}
{{ח:ת}}

הון עצמי (בגוף מוסדי – בתוספת שווי נכסים מנוהל) באלפי שקלים חדשים	דרגה

עד 50,333.583	א

מעל 50,333.583 עד 100,667.165	ב

מעל 100,667.165 עד 314,585.898	ג

מעל 314,585.898 עד 1,342,622.704	ד

מעל 1,342,622.704	ה

{{ח:קטע2|תוספת 2|תוספת שניה|תיקון: תשס״ח}}
{{ח:קטע4||{{ח:הערה|({{ח:פנימי|סעיף 4|תקנה 4(ב)}})}}}}

{{ח:סעיף*|||תיקון: [הודעות]}}
{{ח:ת}} {{ח:הערה|(כל הסכומים מעודכנים לחודש פברואר 2025).}}
{{ח:ת}}

דרגת החברה	סכום הגמול השנתי בשקלים חדשים

סכום מזערי	סכום מרבי	סכום קבוע

א	24,570	42,560	33,565

ב	30,210	54,780	42,560

ג	42,560	71,830	57,195

ד	60,420	98,280	79,350

ה	78,545	127,685	103,115

{{ח:קטע2|תוספת 3|תוספת שלישית|תיקון: תשס״ח}}
{{ח:קטע4||{{ח:הערה|({{ח:פנימי|סעיף 5|תקנה 5(ג)}})}}}}

{{ח:סעיף*|||תיקון: תשע״ו, [הודעות]}}
{{ח:ת}} {{ח:הערה|(כל הסכומים מעודכנים לחודש פברואר 2025).}}
{{ח:ת}}

דרגת החברה	סכום הגמול השנתי {{ח:הערה|[צ״ל: גמול ההשתתפות]}} בשקלים חדשים

סכום מזערי	סכום מרבי	סכום קבוע

א	710	2,845	1,065

ב	710	2,845	1,065

ג	1,065	3,785	1,475

ד	2,135	3,785	2,955

ה	2,765	4,915	3,840

{{ח:קטע2|תוספת 4|תוספת רביעית|תיקון: תשס״ח}}
{{ח:קטע4||{{ח:הערה|({{ח:פנימי|סעיף 5א|תקנה 5א}})}}}}

{{ח:סעיף*|||תיקון: [הודעות]}}
{{ח:ת}} {{ח:הערה|(כל הסכומים מעודכנים לחודש פברואר 2025).}}
{{ח:ת}}

דרגת החברה	סכום גמול לדירקטור חיצוני מומחה

סכום מרבי להשתתפות {{ש}} בשקלים חדשים	סכום מרבי שנתי {{ש}} בשקלים חדשים

א	3,785	56,660

ב	3,785	73,040

ג	5,035	95,730

ד	5,035	130,905

ה	6,550	170,380

{{ח:חתימות|י׳ בשבט התש״ס (17 בינואר 2000)}}
* '''יוסף ביילין'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]